जस्टिस अपरेश कुमार सिंह द्वारा लालू की जमानत याचिका पर सुनवाई की जा रही थी, इस याचिका में लालू के वकील अभिषेक मनु सिंघवी ने लालू के स्वास्थ्य का हवाला देते हुए अदालत से उनकी जमानत अवधि बढ़ाए जाने की गुजारिश की थी, जिसे अदालत ने ठुकरा दिया. इससे पहले 17 अगस्त को हुई सुनवाई में अदालत ने लालू की जमानत 27 अगस्त तक के लिए बढ़ा दी थी. अब अदालत ने सख्ती दिखाते हुए लालू को 30 अगस्त तक सरेंडर करने के आदेश दिए हैं.